CELEX: 62013CN0442
Language: et
Date: 2013-08-06 00:00:00
Title: Kohtuasi C-442/13: Eelotsusetaotlus, mille on esitanud Oberster Gerichtshof (Austria) 6. augustil 2013 — Sarah Nagy versus Marcel Nagy

9.11.2013   
            
            
               ET
            
            
               Euroopa Liidu Teataja
            
            
               C 325/14
            
         Eelotsusetaotlus, mille on esitanud Oberster Gerichtshof (Austria) 6. augustil 2013 — Sarah Nagy versus Marcel Nagy
   (Kohtuasi C-442/13)
   2013/C 325/23
   Kohtumenetluse keel: saksa
   
      Eelotsusetaotluse esitanud kohus
   
   Oberster Gerichtshof
   
      Põhikohtuasja pooled
   
   
      Hageja: Sarah Nagy
   
      Kostja: Marcel Nagy
   
      Eelotsuse küsimused
   
   
               1)
            
            
               Kas tegemist on kahe poolelioleva menetlusega, mille on algatanud „ühed ja samad pooled” nõukogu 18. detsembri 2008. aasta määruse (EÜ) nr 4/2009 kohtualluvuse, kohaldatava õiguse, kohtuotsuste tunnustamise ja täitmise ning koostöö kohta ülalpidamiskohustuste küsimustes (1) artikli 12 tähenduses, kui ühes menetluses on laps esitanud isa vastu tagasiulatuva ja jooksva elatise maksmise nõude ning isa nõuab abielulahutuse menetluses oma ülalpidamiskohustuse täitmiseks emale pärast abielulahutust lapse ülalpidamiseks makstava elatise suuruse kindlaksmääramist?
            
         
               2)
            
            
               Kui vastus sellele küsimusele on jaatav: Kui ühes kohtumenetluses on ülalpidamist saama õigustatud isik esitanud jooksva elatise nõude ja teises menetluses palub ülalpidamiskohustusega isik tuvastada tema kohustuse maksta jooksvat elatist alates hilisemast kuupäevast, siis kas need menetlused on alates kõnealusest hilisemast kuupäevast „sama eseme ja alusega hagide põhjal” algatatud menetlused määruse nr 4/2009 artikli 12 tähenduses?
            
         
      (1)  ELT L 7, lk 1.